ანა დანიელი
ანა დანიელი (ინგლ. Anne of Denmark; დ. 12 დეკემბერი, 1574 — გ. 2 მარტი, 1619) — შოტლანდიის, ინგლისისა და ირლანდიის დედოფალი-კონსორტი, ჯეიმზ I-ის ცოლი. ანა იყო დანიისა და ნორვეგიის მეფის, ოლდენბურგების დინასტიის წარმომადგენლის, ფრედერიკ II-ის შვილი. 1589 წელს ხელშეკრულების თანახმად გააყოლეს ჯეიმზ I-ს, ქორწილი შედგა კოპენჰაგენში. 1590 წლის 17მაისს ჰოლირუდის სააბატოში შოტლანდიის დედოფლად აკურთხეს. გარდაიცვალა 1619 წლის 2 მარტს, დაკრძალულია უესტმინსტერის სააბატოში.